विद्यमान विद्युत ऐन २०४९ प्रतिस्थापनार्थ विद्युत विधेयक २०६५ संसदमा दर्ता गरिएर छलफलको लागि टेबल भएपछि यसमा संशोधन आवश्यक भएमा सांसदहरुबाट प्रस्ताव आह्वान गरेकोमा १ सय ४२ प्रस्तावहरु दर्ता गरिए । यी छलफलोपरान्त विधेयकमा आवश्यक परिमार्जन गरेर विद्युत ऐन संसदबाट पारित गराउनुको सट्टा गर्भमै तुहाईयो । यस पंक्तिकारले उक्त विधेयकलाई नेपालको हितअनुकूल बनाउन अत्यावश्यक ४४ बुंदे संशोधन प्रस्ताव मस्यौदा बनाएर नेमकिपा, नेकपा माओवादी, राष्ट्रिय जनमोर्चा र राष्ट्रिय प्रजातंत्र पार्टीका केहि सांसदहरुमार्फत संसदमा दर्ता गरिएका प्रस्तावहरु पनि उक्त १ सय ४२ प्रस्तावमा समाबिष्ट थिए ।
